கலங்குவது எவரைக் கண்டால்? அவர், என்பர் - 'கை வில் ஏந்தி, இலங்கையில் பொருதார் அன்றே, மறைகளுக்கு இறுதி ஆவார்!' கடல் தாவு படலம் துறக்க நாட்டை இலங்கை என்று அனுமன் ஐயுற்றுத் தெளிதல் ஆண்தகை, ஆண்டு, அவ் வானோர் துறக்க நாடு அருகில் கண்டான்; 'ஈண்டு, இதுதான்கொல் வேலை இலங்கை?' என்று ஐயம் எய்தா, வேண்டு அரு விண்ணாடு என்ணும் மெய்ம்மை கண்டு, உள்ளம் மீட்டான்; 'காண் தகு கொள்கை உம்பர் இல்' என, கருத்துள் கொண்டான். 1